- Hindi News
- National
- घुटने की बीमारी से पीड़ित सुनील को हर माह 1 हजार रु. उपलब्ध कराएगा सार्थक ग्रुप
घुटने की बीमारी से पीड़ित सुनील को हर माह 1 हजार रु. उपलब्ध कराएगा सार्थक ग्रुप
गरीब व असहाय लोगों के लिए शहर की अग्रणी संस्था सार्थक ग्रुप नित नए काम कर रही है। पहले ग्रुप बीमारी से पीड़ित का इलाज कराने, अनाथ बच्चों की पढ़ाई, पालन-पोषण करने जैसे काम करता था, लेकिन अब ग्रुप ऐसे लोगों को पेंशन भी दे रहा है जो कुछ करने में असमर्थ है। हाल ही में कुछ ऐसा ही हुआ है। एक व्यक्ति जो पैर की खराबी से चलने फिरने में असमर्थ है। उसे ग्रुप ने पेंशन के रूप में प्रतिमाह 1 हजार रुपए देने का निर्णय लिया है।
असहायों का जीवन संवारने की दिशा में सार्थक के लिए अनूठे काम ओरों के लिए प्रेरणा है। सच में अगर ऐसी सोच दूसरे भी रखे तो देश से भूख मरी, गरीबी दूर हो जाएगी।
उपचार नहीं करा पाने पर पेंशन देने का लिया निर्णय- दरअसल उन्हेल स्टेशन निवासी सुनील चौहान (40) के घुटनों में 6 साल पहले परेशानी होने लगी। आर्थिक स्थिति दयनीय होने से सुनील का उचित इलाज नहीं होने से बीमारी बढ़ गई और उनके दोनों घुटने खराब हो गए। ग्रुप संयोजक मनोज राठी बारदान वाला ने बताया सुनील को ग्रुप ने पूर्व में इंदौर व बड़ौदा जांच के लिए भेजा, लेकिन उपचार के लिए 2 लाख 60 हजार रुपए का खर्च बताया। ग्रुप की क्षमता सीमित होने से वे चाहते भी सुनील का इलाज नहीं करा पाया। नतीजा सुनील अब चलने फिरने में असमर्थ है, ग्रुप ने सुनील को 1 हजार रु. प्रतिमाह देने का निर्णय लिया है।
अब दुकान खुलवाएंगे
ग्रुप संयोजक राठी के मुताबिक पीड़ित सुनील के माता-पिता नहीं है। स्थिति यह थी कि वह दैनिक जरूरत का सामान की व्यवस्था तक नहीं कर पा रहा था। पेंशन देने के साथ सुनील को शीघ्र ही ग्रुप क्षमता अनुरूप दुकान खुलवाएगा। जिससे उसका जीवन स्तर सुधर सके।
सुनील को पेंशन राशि देते राठी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva